קורינה הסופרת

קוֹרינה (שמה מלידה: Corinna Bercu; 22 בספטמבר 1935 – 30 בנובמבר 2022) הייתה סופרת ישראלית ילידת רומניה שחתמה על ספריה בעברית בשמה הפרטי בלבד, ואילו על הספרים שיוצאים בתרגום חתמה בשמה המלא בלועזית, "Corinna Hasofferett".<ref></ref>

==ביוגרפיה==
הסופרת קורינה נולדה בטקוץ' שברומניה בשם לאליעזר ולדבורה ברקו. ילדותה והלימודים בבית הספר היסודי בתקופת השואה, חיי הקהילה ברומניה ומהפכיהם בישראל - הם ביסוד ספרה התשיעי שבכתובים, אוטוביוגרפיה ספרותית היסטורית עליה שקדה משנת 2006.

ביולי 1948, עם קום מדינת ישראל, עלתה אליה עם הוריה, לאחר שישה חודשים במחנות המעצר הבריטיים בקפריסין. בנעוריה הייתה חברה בתנועת הנוער השומר הצעיר, למדה שנתיים בבית ספר תיכון, לאחריהן עבדה בהוצאת ספרית פועלים, במחיצתו של אברהם שלונסקי. עם גיוסה לצה"ל שרתה בנח"ל בקיבוץ כרמיה בדרום. בשנת 1957 עברה לקיבוץ שובל וב-1960 חזרה לתל אביב. לאחר השלמת לימודי בגרות, למדה ספרות עברית ואנגלית באוניברסיטת תל אביב (1965–1968). עם סיום לימודיה, לימדה תקופה קצרה בבית ספר תיכון בעכו, עבודה שנקטעה בעקבות ניתוח לב. בשנת 1975 יזמה וניהלה במשך חצי שנה מפגשי משכילים צעירים - מן היישוב היהודי שלומי והיישוב הערבי טמרה - עם יוצרים יהודים וערבים.<ref></ref>ב-1984 יזמה, הקימה וניהלה את מפעל הילא"י - המרכז הישראלי לאמנויות יוצרות - מושבת אמנים בינלאומית בגליל ובנגב, שפעלה 11 שנים (ונקטעה בשל אתגרי בריאות הלב), במרוצתן התארחו בדירות האמן מעל לארבע מאות יוצרים ישראלים ובינלאומיים וקויימו מאות פעילויות חינוך לדו-קיום באמצעות האמנויות.
ב-2002 ייסדה את הוצאת הספרים חודנה ("כי חידה היא מתי תהיה כאן חודנה").

מאז 2002 כתבה קורינה בלוג רב-לשוני, תחילה בממשק Blogger ובהמשך בבלוג העברי "[https://www.ynet.co.il/articles/0,7340,L-2850191,00.html סופרת, מוציאה לאור, הופכת עולמות]". היא ניהלה פעילות בפייסבוק, בדפים ובקבוצות שיזמה כפעילה למען צדק לשורדי שואה, כבוד האדם והאישה ושמירה על כדור הארץ.<ref></ref>

קורינה הייתה אם לשלושה: ערגה נץ - יוצרת סרטי תעודה, לילך פלד - רקדנית וכוריאוגרפית פלמנקו ופרופ' רויאל נץ, משורר והיסטוריון.

== פרסים ==
* פרס אגודת הסופרים העברים 1973 לכעין תשובה (בחירת הסופר והעורך אהרן מגד)
* פרס ראשון בתחרות יוסף אריכא לסיפור הקצר התגלות, 1979
* פרס אגודת הסופרים העברים 1989 לדפים ורודים (בחירת משה שמיר ושלמה ניצן)
* פרסי ארוח (residency) במושבות האמנים Ledig,Milay ו-Yaddo שבארצות הברית (1998–1996)
* פרס קרן חבצלת 2008 על בארץ לא ידעתי

בנוסף, זכתה בפרסים ומענקים מקרן תל אביב לספרות, קרן נשיא ישראל, קרן אוורט והקרן החדשה לישראל - וכן BCLA 1994 First Prize מטעם ארגון הפרופסורים לספרות השוואתית בבריטניה, על הנוסח האנגלי של הנובלה 'התגלות', במשותף עם המתרגמת בטסי רוזנברג.

== מספריה ==
* מי ראה את מיקי, חודנה, 2008, מהדורה מחודשת ומחדשת לספר הילדים שראה אור לראשונה ב-1962.
* כעין תשובה, אגודת הסופרים ומסדה, 1973.
* דפים ורודים, אגודת הסופרים וזמורה-ביתן, 1987.
* סודות - נובלות מקושרות, חודנה, 2002.
* נופי הנפש - פרוזה, חודנה, 2003.
* בארץ לא ידעתי/רומן רב-קולי, חודנה, 2007.
* הופכת עולמות/הבלוג, סאטירה, חודנה, 2008.
* מי ראה את מיקי - ספר ילדים, דעת, 1962.
* כעשרים נובלות שנדפסו בבימות ספרות בישראל ומחוצה לה, ברבעוני ספרות ובמגזינים אינטרנטיים.
<gallery>
File:Ha-ir 18 sept 03 כתבת שער בעיתון העיר.gif| כתבת ראיון מקיפה לעת צאת נופי הנפש
File:Sodot cover 29.7.03 סודות, טרילוגיה קטנה.gif|טרילוגיה קטנה: מנין מאהבים. עיצוב, תרומת דוד טרטקובר.
File:Unknown Territory בארץ לא ידעתי רומן רב-קולי.jpg|רומן רב קולי: ישראל בלשון אמת. ספרות ותעודה.
File:הופכת עולמות.jpg| ספר הבלוג הראשון בישראל קיץ 2007. עיצוב, תרומת דוד טרטקובר.
File:כשהיינו ילדות נופי הנפש.jpg| כשהיינו ילדות. קולאג' ספרות מתועדת 2006. עיצוב, תרומת דוד טרטקובר.
File:הילא״י.jpg| אבידן וסמיח אל קאסם קוראים בצוותא לכבוד הילא״י 1987
File:מלוא עטיפת בארץ לא ידעתי.jpg| מלוא עטיפת בארץ לא ידעתי. רעיון, קורינה: ״כענבים רעננים היו ואותם נשאנו.״ עיצוב: תרומת דוד טרטקובר
File:Miraah book-150x150 מי ראה את מיקי.jpg| מי ראה את מיקי, ספר לילדים 1962 - 2017 מהדורה מחודשת ומועשרת
</gallery>

== קישורים חיצוניים ==
* 

* 
* [https://web.archive.org/web/20110325150932/http://corinna-hasofferett.com/blog/ מהדורה ראשונה לבלוג הסופרת]
* [http://timeintelaviv.blogspot.co.il/tecuci/ קטע מ׳סודות׳ ברומנית translated fragment in Romanian]
* [https://www.facebook.com/hasofferett.corinna הכתובים בפייסבוק]
* [https://books.google.co.il/books?id=5HcuajelWrsC&pg=PA3&source=gbs_toc_r&cad=4#v=onepage&q&f=false פרסום תרגום ׳התגלות׳ והפרס לו בשנתון BCLA כרך 18 עמ׳ 173-196]
* 
* 
* 
* 
* [http://www.archipelago.org/vol6-1/hasofferet.htm פרק מתוך נופי הנפש מתורגם לאנגלית Svetlana Vasilievna Vasilenko]
* [https://vimeo.com/35846019 דיון מעמיק במועדון צוותא תל אביב, עם צאת 'בארץ לא ידעתי' ינואר 2007]

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בלוגריות ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2022
קטגוריה:ישראלים שנפטרו ב-2022